ZAPISNIK

7. sjednice Vijeća Mjesnog odbora Horvati, održane 17. prosinca 2021. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.


NAZOČNI: 

Članovi Vijeća: Dubravko Herceg, Zlatko Katulić, Vjekoslav Palijaš, Martin Širanović i Stjepan Mavračić

Gosti: član Vijeća gradske četvrti Brezovica Zdravko Harmicar, Matija Holetić.

Stručni referent: Stjepan Tomislav Križanić

Predsjednik Vijeća Zlatko Katulić pozdravlja nazočne otvara sjednicu, utvrđuje da su na sjednici nazočni svi članovi (5) Vijeća, te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisnicima sa pete i šeste sjednice Vijeća Mjesnog odbora Horvati. U raspravi sudjeluju svi članovi.
Predsjednik zatvara raspravu i daje na glasanje zapisnike sa pete i šeste sjednice Vijeća Mjesnog odbora Horvati.

Jednoglasno (5 „za“), prihvaćeni su zapisnici sa pete i šeste sjednice.

Predsjednik otvara raspravu o dnevnome redu. Obzirom da nije bilo dodatnih prijedloga zatvara raspravu i daje na glasanje dnevni red. 
Jednoglasno (5 „za“) je usvojen 

DNEVNI RED
1. Problematika Dječjeg vrtića i prenamjene Društvenog doma u Horvatima
2. Odluka o korištenju prostorija Društvenog doma u 2022.
3. Troškovnici PKA za 2022. – uvid i rasprava
4. Prijedlog brisanja prenesenih obaveza iz Programa građenja
5. Pitanja i prijedlozi

Ad. 1. – Problematika Dječjeg vrtića i prenamjene Društvenog doma u Horvatima
 
Zlatko Katulić otvara prvu točku dnevnoga reda, zamolio je članove da ga saslušaju vezano uz situaciju koja je nastala oko objava na Facebook stranici. Pročitao je svoju izjavu, nakon toga, dao je funkciju predsjednika na raspolaganje Vijeću jer smatra da nakon objava smatra da nema podršku koalicijskog partnera iz Fokusa. Mišljenja je da se nije smjelo pisati neistine na stranicama koje su javne.
Vjekoslav Palijaš uključio se u raspravu te je rekao da su prije objava trebali biti obavješteni o problematici koja se spominje u objavama a napisano je mišljenje Fokusa.
U daljnju raspravu uključili su se svi članovi Vijeća Mjesnog odbora. Obzirom da je tema o predsjednička funkcija koju je predsjednik stavio na raspolaganje članovima i objava na Facebook stranici bila vezana uz samu prvu točku dnevnoga reda – vrtić i prenamjeni prostora, članovi su povezali raspravu sa prvom točkom dnevnoga reda. 
Vjekoslav Palijaš naglasio je da u objavi Fokusa nije ništa sporno, problem po njima je u tome da se donijela odluka o kojoj nije bio obavješten ni on niti članovi Vijeća. Mišljenja je da treba poraditi na komunikaciji, ovakve odluke su ishitrene.
[bookmark: _GoBack]Zlatko Katulić naglasio je da nikakva odluka nije donesena, nije još niti započet nikakav postupak za prenamjenu. O tome će mišljenje donijeti ovo Vijeće ako odluči da je korisno za naselje da se prostor doma prenamjeni u dječji vrtić.
Daljnji tijek rasprave vezan je uz prenamjenu doma u dječji vrtić. Mišljenja članova Vijeća Hercega i Mavračića su da je naselju potreban dječji vrtić a prenamjena bi mogla ići samo ako će biti privremena i neće zakočiti izgradnju novog vrtića koji je prioritet za naselje. Svi prisutni su za vrtić u naselju jer je veoma bitan za samo naselje. Članovi su dobili informaciju da sastanak za vrtić nije još održan, fali jedan dokument za ministarstvo ali vrtić u Horvatima je jedan od dvadeset najavljenih vrtića koji se planiraju graditi u Zagrebu. Članovi Vijeća mišljenja su da će o ovom raspravljati naknadno kada od nadležnog ureda dobe pismeni upit vezan uz vrtić. Vjekoslav Palijaš mišljenja je da ne može nastaviti voditi sjednicu jer nije upoznat sa materijalom te predlaže da se sjednica odgodi za nekoliko dana ili da je nastavi i dalje voditi Zlatko Katulić. Nastavila se rasprava u kojoj Zlatko Katulić ipak nastavlja voditi sjednicu te povlači funkciju sa raspolaganja članovima.
Zlatko Katulić zatvara raspravu o prvoj točci.

Ad. 2. – Odluka o korištenju prostorija Društvenog doma u 2022.

Zlatko Katulić otvorio je drugu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. Do sada su zahtjeve podnijeli judaši, DVD, nogometaši, mažoretkinje itd. Dao je informaciju da su vatrogasci zatražili korištenje prostora za godišnju skupštinu – jednokratno, predložio je da se o tome odluči pod ovom točkom. 
Članovi Vijeća predložili su da se svima koji su podnijeli zahtjeve odobri korištenje.
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 
Z A K LJ U Č A K 
o jednokratnom korištenju prostora mjesne samouprave Horvati

1. DVD Horvati, Horvaćanski trg 3, 10436 Rakov Potok, odobrava se jednokratno korištenje MO Horvati, dana 28. prosinca 2021 od 12:00 do 24:00 sati. 

2. Prostor iz točke 1. ovog zaključka, koristit će DVD Horvati, Horvaćanski trg 3, 10436 Rakov Potok, za održavanje Izvanredne godišnje skupštine bez naknade. 

3. DVD Horvati, Horvaćanski trg 3, 10436 Rakov Potok  obvezuju se postupati sa pažnjom dobrog gospodara u korištenju prostora. 

4. O jednokratnom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

Jednoglasno (5 „za“), je usvojen zaključak 
Z A K LJ U Č A K 
o jednokratnom korištenju prostora mjesne samouprave Horvati

1. Vijeće Mjesnog odbora razmotrilo je zahtjeve za korištenje prostora MO Horvati. 

2. Prostor iz točke 1. ovog zaključka, odobrava se za korištenje svim korisnicima koji su podnijeli zahtjeve za korištenje.

3. Udruzi Obraz, koja nije podnijela zahtjev ukida se dosadašnji termin korištenja prostora MO Horvati, Horvaćanski trg 3, 10436 Rakov Potok. 

4. Ovaj se zaključak dostavlja Vijeću Gradske četvrti Brezovica na postupanje.

Ad. 3. -  Troškovnici PKA za 2022. – uvid i rasprava

Zlatko Katulić otvorio je treću točku dnevnoga reda, objasnio je i dao informacije o materijalu. Otvara raspravu u kojoj su sudjelovali svi članovi Vijeća. 
Članovi Vijeća raspravljali su o pristiglim troškovnicima za Nabrežje igralište, Prevendare i Slemensku cestu. 
Dubravko Herceg napomenuo je da će članovi bolje moći raspravljati kada će dobiti sve troškovnike na uvid i tada će se situacija znati bolje. Potrebno je nogostup Palijaši (groblje), staviti u komunalne akcije.
Zlatko Katulić, obzirom da se više nitko nije javio za riječ zatvara raspravu i treću točku dnevnoga reda.

Ad. 4. -  Prijedlog brisanja prenesenih obaveza iz Programa građenja

Zlatko Katulić otvario je četvrtu točku dnevnoga reda, dao je informacije vezane uz materijal kojeg su članovi dobili na e-mail i na sjednici, otvorio je raspravu u kojoj su sudjelovali svi članovi Vijeća. Članovi raspravljaju o svakoj stavci u Programu građenja koja je vezana uz Mjesni odbor Horvati. Nakon rasprave istu zatvara te daje na glasanje slijedeći zaključak
Jednoglasno (5 „za“), je usvojen zaključak
ZAKLJUČAK
o Prijedlogu prenesenih obveza iz Programa građenja

1. Vijeće Mjesnog odbora Horvati razmotrilo je materijal vezan uz Program građenja

1. Vijeće Mjesnog odbora Horvati predlaže da se ulica Hercegi izbaci iz samog programa. 

1. Pod stavkom 10. Programa Vijeće traži da se obrati pažnja na radove i izgradnju drugog kolosjeka pruge Hrvatski Leskovac – Karlovac jer se cesta izmješta zbog same izgradnje pruge.

1. Ovaj se zaključak dostavlja Vijeću Gradske četvrti Brezovica na postupanje. 

Ad. 5. – Pitanja i prijedlozi

Zlatko Katulić otvorio je desetu točku dnevnoga reda i otvara raspravu. 
Stjepan Mavračić zatražio je da se saniraju udarne rupe na križanju ulica Komari i Reščići.
Vjekoslav Palijaš postavio je pitanje uz radove T-com-a. Zanima ga kada će biti napravljena sanacija. 
Zlatko Katulić, obzirom da se više nitko nije javio za riječ, zatvara točku i završava se sjednica. 

Sjednica je trajala do 21,55 sati


KLASA: 026-02/21-002/2247
URBROJ: 251-06-11-805-21-2
Horvati, 17. prosinca 2021.



Zapisničar
Stjepan Tomislav Križanić




Predsjednik
Vijeća Mjesnog odbora 
Horvati

      Zlatko Katulić, dipl.ing.preh.teh.

